**José Peseiro** (s. 4. huhtikuuta 1960) on portugalilainen jalkapallovalmentaja.

Ura
---

Peseiro valmistui samalta valmentajakurssilta kuin José Mourinho ja aloitti valmennusuransa jo nuorella iällä kotimaansa alasarjojen seuroissa. Läpimurtonsa hän teki madeiralaisen CD Nacionalin päävalmentajana. Hän nosti seuran Portugalin kolmanneksi korkeimmalta sarjatasolta aina pääsarjatasolle saakka. Kaudella 2002/03 Nacional sijoittui liigassa yhdenneksitoista ja kauden jälkeen Carlos Queiroz nappasi Peseiron apuvalmentajakseen Real Madridiin. Pesti ei kuitenkaan sujunut tuloksellisesti seurajohtoa tyydyttävällä tavalla ja kaksikko sai potkut huhtikuussa 2004.
Peseiro palasi takaisin kotimaahansa ja valmensi kaudella 2004/05 Sportingia. Tavoitteena oli FC Porton syrjäyttäminen mestaruuskannasta, mutta mestaruus jäi haaveeksi kun joukkue kärsi kalkkiviivoilla tappion SL Benficalle. UEFA Cupissa Sporting pelasi paremmin ja eteni aina finaaliin saakka. Loppuottelussa se kuitenkin kärsi tappion venäläiselle PFK TsSKA Moskovalle 1–3. 

Kausi 2005/06 alkoi kuitenkin varsin murheellisesti ja tulokset jäivät kehnoiksi niin kotimaassa kuin europeleissäkin. Peseiro sai lopulta tarpeekseen kun Sporting hävisi lokakuussa Académica de Coimbralle 0–1 ja putosi liigassa seitsemänneksi. Peseiro jätti ottelun jälkeen tehtävänsä. 

Sportingista lähtönsä jälkeen Peseiro valmensi kaudella 2006/07 Al-Hilalia kunnes siirtyi kaudeksi 2007/08 kreikkalaisen Panathinaikosin peräsimeen. Mestaruus jäi kovista odotuksista huolimatta tavoitteeksi ja hän joutui fanien epäsuosioon. Peseiro sai lopulta tarpeekseen ja erosi toukokuussa 2008 seuran pelattua tasan AEK Ateenan kanssa. 

Kesäkuussa 2008 hän siirtyi romanialaisen Rapid Bukarestin päävalmentajaksi.  Kausi alkoi kuitenkin vaisusti ja hän sai potkut lokakuussa 2008 VfL Wolfsburgin pudotettua seuran UEFA Cupista. Hän kuitenkin palasi tehtäviinsä muutaman päivän myöhemmin ja jatkoi päävalmentajana tammikuuhun 2009, jolloin erosi tehtävistään. 

Helmikuussa 2009 Peseirosta tuli Saudi-Arabian jalkapallomaajoukkueen uusi päävalmentaja.  Saudien tavoitteena oli selviytyä MM-kisoihin 2010, mutta se jäi haaveeksi. Peseiro sai potkut tammikuussa 2011 Saudi-Arabian hävittyä Syyrialle 2–1 Aasian mestaruuskisoissa. 

Kesäkuun alussa 2012 Peseiro palasi valmennustehtäviin, kun Liga Sagresissa pelaava SC Braga palkkasi hänet uudeksi päävalmentajaksi.  Peseiron johdolla Braga selvitti tiensä Mestarien liigan lohkovaiheeseen kukistamalla karsintaottelussa Udinese Calcion vierasmaalisäännön turvin. Seura ei kuitenkaan päässyt lohkostaan jatkoon ja jäi Liga Sagresissa kolmen parhaan ulkopuolelle. Portugalin liigacupin voitto ei pelastanut Peseiron työpaikkaa, vaan seura purki hänen sopimuksensa kauden 2012/13 päätteeksi.

Marraskuussa 2013 Peseiro jatkoi uraansa Al-Wahdan peräsimessä. Joukkue sijoittui Peseiron johdolla Arabiemiraattien liigassa toiseksi audella 2013/14. Seuraavalla kaudella tulokset eivät olleet tyydyttäviä ja Peseiro sai potkut helmikuussa 2015. 

Lokakuussa 2015 Peseirosta tuli egyptiläisen Al-Ahlin päävalmentaja.  Peseiron johdolla Al-Ahli voitti Egyptin supercupin mestaruuden. Hän jätti joukkueen tammikuussa 2016 ja siirtyi FC Porton päävalmentajaksi.  Peseiron johdolla Porto jäi Portugalin liigassa kolmanneksi peräti 15 pistettä mestaruuden voittaneelle SL Benficalle hävinneenä. Joukkueen kausi päättyi cup-finaalin tappioon SC Bragalle ja Peseiro sai kauden jälkeen potkut tehtävästään.

Kesäkuussa 2016 Peseiro palasi kaksivuotisella sopimuksella SC Bragan peräsimeen. Peseiro sai kuitenkin potkut seurasta jo joulukuussa heikkojen tulosten myötä. Tammikuussa 2017 hänestä tuli Al-Sharjahin päävalmentaja. Pesti päättyi potkuihin lokakuussa 2017.

Helmikuussa 2018 Peseiro palasi jälleen Portugaliin Vitória SC:n päävalmentajaksi. Peseiro luotsasi seuraa kauden loppuun saakka. Heinäkuussa 2018 Peseirosta tuli Sporting CP:n päävalmentaja. Peseiron pesti päättyi jo marraskuun alussa, kun liigassa viidentenä ollut Sporting erotti Peseiron.

Peseiro nimettiin toukokuussa 2022 Nigerian maajoukkueen päävalmentajaksi.

Meriitit
--------

* Egyptin supercup: 2015
* Portugalin liigacup: 2013
* UEFA Cupin hopeaa: 2005
* Portugalin 1. divisioonan pronssia: 2002
* Portugalin 2. divisioona (etelä): 2000

Lähteet
-------

1. ↑  Resilient CSKA sink Sporting|
2. ↑  Peseiro quits as Sporting Lisbon coach
3. ↑  Peseiro quits as Panathinaikos boss after AEK draw (Arkistoitu – Internet Archive)
4. ↑  Jose Peseiro is new coach of Rapid Bucharest[vanhentunut linkki]
5. ↑  Peseiro quits[vanhentunut linkki]
6. ↑  Saudi-Arabia name Peseiro as coach
7. ↑  Saudi Arabia sack coach after Syrian shock
8. ↑  Peseiro remplace Jardim
9. ↑  Braga coach Peseiro leaves club despite trophy win[vanhentunut linkki]
10. ↑  Al Wahda dismiss manager Jose Peseiro after poor results
11. ↑  Official: Al Ahly appoint José Peseiro as new manager
12. ↑  Peseiro übernimmt BVB-Gegner Porto
13. ↑  Porto sack Jose Peseiro after less than five months following dismal league campaign
14. ↑  José Peseiro nouvel entraîneur du Sporting Braga
15. ↑  Sete meses de Peseiro em Braga. Quase tudo falhou
16. ↑  José Peseiro nouvel entraîneur d'Al-Sharjah (Emirats arabes unis)
17. ↑  Coach Peseiro sacked by Sharjah
18. ↑  José Peseiro é o novo treinador (Arkistoitu – Internet Archive)
19. ↑  Comunicado (Arkistoitu – Internet Archive)
20. ↑  "CONTINUO A QUERER QUE AS MINHAS EQUIPAS JOGUEM BEM"
21. ↑  Sporting boss José Peseiro sacked
22. ↑  Officiel Mercato - Nigéria : un nouveau sélectionneur pour les Super Eagles - Source: Topmercato.com - Article: https://www.topmercato.com/301024-nigeria-un-nouveau-selectionneur-pour-les-super-eagles-08/


|  |  |  |
| --- | --- | --- |
| Edeltäjä:**Fernando SantosSiniša Mihajlović** | **Sporting Lissabonin päävalmentaja**2004–10/20057–11/2018 | Seuraaja:**Paulo BentoMarcel Keizer** |

|  |  |  |
| --- | --- | --- |
| Edeltäjä:**Víctor Muñoz** | **Panathinaikoksen päävalmentaja**2007–2008 | Seuraaja:**Henk ten Cate** |

|  |  |  |
| --- | --- | --- |
| Edeltäjä:**Leonardo JardimPaulo Fonseca** | **SC Bragan päävalmentaja**2012–20136–12/2016 | Seuraaja:**Jesualdo FerreiraJorge Simão** |

|  |  |  |
| --- | --- | --- |
| Edeltäjä:**Julen Lopetegui** | **FC Porton päävalmentaja**1–5/2016 | Seuraaja:**Nuno** |

|  |  |  |
| --- | --- | --- |
| Edeltäjä:**Pedro Martins** | **Vitória SC:n päävalmentaja**2–5/2018 | Seuraaja:**Luís Castro** |